CELEX: 62010TN0430
Language: bg
Date: 2010-09-17 00:00:00
Title: Дело T-430/10: Жалба, подадена на 17 септември 2010 г. — Magnesitas de Rubián и др./Комисия

20.11.2010   
            
            
               BG
            
            
               Официален вестник на Европейския съюз
            
            
               C 317/39
            
         Жалба, подадена на 17 септември 2010 г. — Magnesitas de Rubián и др./Комисия
   (Дело T-430/10)
   ()
   2010/C 317/71
   Език на производството: испански
   
      Страни
   
   
      Жалбоподатели: Magnesitas de Rubián, SA (Incio, Испания), Magnesitas Navarras, SA (Zubiri, Испания), Ellinikoi Lefkolithoi Anonimos Metalleftiki Viomichaniki Naftiliaki kai Emporiki Etaireia (Атина, Гърция) (представители: H. Brokelmann и P. Martínez-Lage Sobredo, abogados)
   
      Ответник: Европейска комисия
   
      Искания на жалбоподателите
   
   
               —
            
            
               да се отмени параграф 3 от справочния документ относно най-добрите налични техники за промишлените отрасли за производство на цимент, вар и магнезиев оксид (ОВ C 166, 25.6.2010 г.), както и останалите части от документа, което се отнасят до отрасъла за производство на магнезиев оксид,
            
         
               —
            
            
               при условията на евентуалност и ако Общият съд не отмени изцяло параграф 3 от посочения акт, да се отмени параграф 3.5.5.4 от същия, включително емисионните стойности, посочени в таблица 3.11, и
            
         
               —
            
            
               във всички случаи да се осъди Европейската комисия да заплати съдебните разноски.
            
         
      Правни основания и основни доводи
   
   С настоящата жалба се обжалва акт, приет от Комисията във връзка с Директива 2008/1/ЕО на Европейския парламент и на Съвета от 15 януари 2008 година за комплексно предотвратяване и контрол на замърсяването (1), с която се установява система за контрол на замърсяването и се въвежда разрешителен режим за определени промишлени инсталации.
   В обжалвания акт се приема, че най-добрата налична техника е намаляването на получени при отделянето на газове емисии на SOx и за SOx се определят емисионни стойности, които, освен че са по-ниски от тези във всички останали отрасли, са постижими, според жалбоподателите, единствено чрез използването на техники, които сериозно увреждат околната среда. От друга страна, жалбоподателите считат, че въпросните стойности ще са определени въз основа на данни, представени само от едно предприятие, и без да се спазва установената в това отношение процедура.
   В подкрепа на своята жалба жалбоподателите излагат четири правни основания.
   
               —
            
            
               Липса на компетентност на Европейската комисия
               В това отношение жалбоподателите твърдят, че Комисията няма право да включва производството на магнезиев оксид в обжалвания акт.
            
         
               —
            
            
               Съществени процесуални нарушения
               Според жалбоподателите при приемането на обжалвания акт са допуснати три съществени процесуални нарушения:
               
                           —
                        
                        
                           жалбоподателите не са уведомени за започването на процедурата по изготвяне на обжалвания акт и поради това късно вземат участие в тази процедура,
                        
                     
                           —
                        
                        
                           в обжалвания акт липсват изложените от жалбоподателите „split views“, и
                        
                     
                           —
                        
                        
                           не е спазен срокът, предвиден за анализ на окончателния проект на обжалвания акт.
                        
                     
         
               —
            
            
               Нарушение на член 1 от Директива 2008/1/ЕО за комплексно предотвратяване и контрол на замърсяването, доколкото с обжалвания акт се нарушава посочената в член 1 от тази директива цел, а именно опазването на околната среда като цяло.
            
         
               —
            
            
               Нарушение на общия принцип на равно третиране
               Жалбоподателите считат, че с обжалвания акт се нарушава принципът на равенство, тъй като предприятия, които се намират в различно положение, се третират еднакво.
            
         
      (1)  ОВ L 24, стр. 8.